VESZPRÉM MEGYEI

BÜNTETÉS-VÉGREHAJTÁSI INTÉZET

VESZPRÉM

***T á j é k o z t a t ó***

* **a jogerős szabadságvesztésre, elzárásra bevonuló személy részére -**

A jelentkezési kötelezettséget a megjelölt napon **9 órakor** kell teljesíteni, hogy a szükséges eljárások elvégezhetőek legyenek.

Az önként jelentkezés alapján történő **befogadás** csak a büntetés-végrehajtási **intézet hivatali idejében** hajtható végre, ezért fontos, hogy a jelentkezési kötelezettség a felhívásban szereplő napon és időpontban történjen meg. Ennek elmulasztása esetén a felmerülő jogkövetkezményeket viselni kell az elítéltnek.

A jogerős ítéletet kapott személy, **amennyiben a felhíváson szereplő időpontban önhibájából nem jelentkezik** a megjelölt büntetés-végrehajtási intézetben, **a feltételes szabadságra bocsátás lehetőségéből ki kell zárni.**

A szabadságvesztés, elzárás megkezdésére **nem jelenhet meg ittas vagy bódult állapotban.**

Jelentkezéskor hozza magával a személyazonosító igazolványát, adóigazolványát, a TAJ számát tartalmazó hatósági bizonyítványát, a nyugdíjfolyósítási törzsszámát (amennyiben nyugdíjas), továbbá a rendelkezésre álló iskolai végzettséget és szakképzettséget igazoló okmányainak másolatait. Az okmányok érvényességét több héttel a bevonulás időpontját megelőzően ellenőrizze le, mivel ez állampolgári kötelessége.

A Magyarországon élő elítélt köteles lakóhelye vagy tartózkodási helye címében bekövetkező változást a változás bekövetkeztétől számított 3 munkanapon belül a végrehajtásért felelős szervnek (ügyészség, bíróság, nyomozó hatóság), ha ez nem ismert, akkor az első fokú bíróság székhelye szerint illetékes büntetés-végrehajtási bírónak bejelenteni. Ezen kötelezettség akkor is fenn áll, ha az Ön lakcímét családtagja valamilyen okból átjelenti.

Amennyiben a bevonulásra megjelölt időpontot megelőzően lakcímére bármely hatóságtól idézés érkezik, a hatóságot értesítse bevonulási kötelezettségéről, valamint az idézést hozza magával a büntetés-végrehajtási intézetbe.

Csak a fogvatartottak birtokában tartható tárgyak körének, és mennyiségének figyelembe vételével hozzon magával saját tárgyakat, értékeket. A befogadási eljárás során a fogvatartottnál nem tartható tárgyak letétbe kerülnek. (**lásd.: Tájékoztató a fogvatartottak birtokában tartható tárgyak mennyiségéről)**

A letétbe helyezés megtagadásra kerül, amennyiben a letétbe helyezés veszélyezteti az intézet biztonságát, vagy közegészségügyi, illetve egyéb okokból az nem lehetséges. A letétbe nem helyezhető tárgy intézeten kívüli megőrzéséről vagy saját költségén annak elküldéséről köteles gondoskodni. Ha erre nincs lehetőség, az intézet jegyzőkönyv felvétele mellet átveszi és 15 nap elteltét követően megsemmisíti.

**Mobiltelefont ne hozzon magával, mivel a letétezett technikai berendezéshez tartozó elem, illetve akkumulátor letétben nem helyezhető el.** Ezen tárgyak elküldéséről is a fogvatartott köteles gondoskodni, amennyiben ezt nem teszi meg, annak megsemmisítéséről intézkedünk 15 nap elteltét követően.

Egy napra elegendő, nem romlandó élelmiszert hozzon magával. Tilos házi készítésű élelmiszert az intézetbe behozni. A romlandó, hűtést igénylő élelmiszer, továbbá vegyszer, maró hatású anyag jegyzőkönyv felvétele mellett azonnal megsemmisítésre kerül.

**Lőfegyver, lőszer, robbanó-, sugárzó anyag vagy kábítószer feljelentés megtétele mellett átadásra kerül a rendőrségnek.**